KUMITAT PERMANENTI DWAR L-AFFARIJIET SOĊJALI

(Rapport Uffiċjali u Rivedut)

Laqgħa Nru. 1

L-Erbgħa, 10 ta' Novembru, 1998

Stampat fl-Uffiċċju ta' l-Iskrivan

Prezz Lm1

Laqgħa Nru. 1

L-Erbgħa, 10 ta' Novembru, 1998

Il-Kumitat iltaqa' fil-Palazz, il-Belt Valletta, fis-7.32 p.m.

PREŻENTAZZJONI MIS-SUR PETER KINSELLA B'RIFERENZA GĦAT- TĦEJJIJA TA' RAPPORT DWAR HOUSING U PERSUNI B'DIŻABILITA'

THE CHAIRPERSON: Mr Bezzina.

Kif tafu kellna naqtgħu l-ewwel u t-tielet item fuq l-aġenda.

Nxtieq li l-laqgħa li jmiss tkun l-Erbgħa minflok it-Tlieta minħabba l-fatt li jien it-Tlieta se nkun imsiefra u għadni ma nafx x'ħin se nasal l-Erbgħa.

Naħseb li l-ħin nistgħu inħalluh fis-7.00 p.m. għaliex donnu kien ħin komdu għal kulħadd, u nżommu l-aġenda li kellna llum, jiġifieri nitkellmu ftit fuq l-istruttura tal-laqgħat u mbagħad nibdew dwar il-parties.

Naħseb li kulħadd irċieva d-dokumenti li bgħattilkom biex inkunu nistgħu nibdew mal-ewwel fuq dik id-diskussjoni.

L-Onor.

MICHAEL FARRUGIA: Madam Chairperson, nixtieq nagħmel punt żgħir.

Jekk fil-każ li jkun għadda s-Second Reading jew inkunu dħalna għall-Committee Stage ta' l-Abbozz ta' Liġi dwar is-Sigurta` Soċjali, naħseb li jkun għaqli li ż-żewġ membri fuq dan il-kumitat, li huma l-kelliema ewlenin dwar l-affarijiet soċjali, kif ukoll il-maġġor parti tas-sostituti u anke jien li għandi interess fis-social services b'mod indirett, inkunu preżenti fil-Kamra għad-diskussjoni.

Għalhekk naħseb li jkun tajjeb li nħallu l-Erbgħa bħala t-tentative day imbagħad nimxu skond iċ-ċirkostanzi.

THE CHAIRPERSON: Jien naqbel ma' l-Onor.

Farrugia li jekk nhar l-Erbgħa tkun qed tiġi diskussa fil-Kamra l-liġi dwar is-sigurta' soċjali jkollna naqbżu ġimgħa.

Jekk fil-Kamra jkun hemm affarijiet li għandhom x'jaqsmu b'mod dirett mas-social policy għandna nqisuhom bħala priority.

Rigward l-item li għandna fuq l-aġenda tal-ġimgħa li ġejja, jiġifieri d-diskussjoni tar-regolamenti dwar il-parties u d-discos, naħseb li jkun tajjeb li jkollna mistednin għal-laqgħa nies li għandhom x'jaqsmu ma' dan is-suġġett biex jagħtuna l-ideat tagħhom.

Nirringrazzjakom.

Fid-9.10 p.m. il-Kumitat aġġorna b'din l-aġenda:

Kif għandhom ikunu strutturati l-laqgħat tal-Kumitat dwar l-Affarijiet Soċjali; u

Diskussjoni dwar regolamenti għaż-żamma ta' parties u discos.

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 1

It-Tnejn, 2 ta' Novembru 1998, fil-5.30 p.m.

Mr Speaker, President tal-Kumitat Permanenti dwar ix-Xogħol tal-Kamra, javża li l-laqgħa Nru. 1 tal-Kumitat se ssir it-Tnejn, 2 ta' Novembru 1998, fil-5.30 p.m. fil-Kamra tal-Kumitati fil-Palazz il-Belt.

29 ta' Ottubru 1998 SKRIVAN TAL-KAMRA


LAQGĦA NRU.

It-Tnejn, 2 ta' Novembru, 1998

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fis-

L-iSpeaker, l-Onor Anton Tabone, ippresjeda.

PREŻENTI

Il-Ministru għall-Politika Soċjali u Kap tal-Kamra l-Onor.

Xogħol tal-Kamra

L-Onor.

Gonzi ta indikazzjoni tal-programm ta' xogħol tal-Parlament għall-ġimgħatejn li jmiss u informa lill-Kumitat li wara li tagħlaq id-diskussjoni fuq ir-riżoluzzjoni dwar il-policy għat-trasferiment ta' proprjeta' tal-gvern, il-Kamra kellha tgħaddi biex tibda tiddiskuti l-Abbozz ta' Liġi li jemenda l-Att dwar is-Sigurta' Soċjali u l-Abbozz ta' Liġi li jemenda l-Att dwar il-Ħabs; dan ta' l-aħħar hemm marbut miegħu l-Abbozz ta' Liġi li jemenda l-Att dwar il-Pensjonijiet.

L-Onor.

Gonzi rrifera wkoll għar-riżoluzzjoni dwar fondi speċjali għall-kunsilli lokali li daħlet fl-Uffiċċju ta' l-Iskrivan tal-Kamra fit-30 ta' Ottubru 1998.

Fis-6.15 p.m. il-Kumitat aġġorna għas-16 ta' Novembru fil-5.30 p.m..

SKRIVAN TAL-KAMRA


KUMITATI TAL-KAMRA TAD-DEPUTATI

KUMITAT DWAR L-AFFARIJIET SOĊJALI

AVVIŻ

Laqgħa Nru. 1

It-Tlieta, 10 ta' Novembru, 1998 fis-7.00 p.m.

L-Onor.

Helen D'Amato, President tal-Kumitat dwar l-Affarijiet Soċjali, tavża li l-Kumitat ser jiltaqa' nhar it-Tlieta, 10 ta' Novembru 1998 fis-7.00 p.m. fil-Kamra tal-Kumitati fil-Palazz il-Belt b'din l-aġenda:-

Kif għandhom ikunu strutturati l-laqgħat tal-Kumitat dwar l-Affarijiet Soċjali.

Presentation minn Mr Peter Kinsella, mistieden tal-Management Efficiency Unit b'konnessjoni mat-tħejjija ta' rapport dwar housing u persuni b'diżabilita', għal Kummissjoni Persuni B'Diżabilita'.

Diskussjoni dwar regolamenti għaż-żamma ta' discos u parties.

5 ta' Novembru 1998 SKRIVAN TAL-KAMRA

5 ta' Novembru 1998

ONOR MEMBRI TAL-KUMITAT DWAR L-AFFARIJIET SOĊJALI

B'riferenza għal item 3 ta' l-agenda, qed nibgħatilkom kopja ta' ittra mibgħuta lill-President tal-Kumitat dwar l-Affarijiet Soċjali mill-Ministru ta' l-Intern u l-Ministru għall-Politika Soċjali, flimkien ma' kopja tar-regolamenti ta' l-1995 dwar iż-żamma ta' bon ordni f'lokalitajiet ta' divertiment.

għall-President tal-Kumitat


KUMITAT PERMANENTI DWAR L-AFFARIJIET SOĊJALI

LAQGĦA NRU.

It-Tlieta, 10 ta' Novembru, 1998

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fis-7.32 p.m

L-Onor.

Helen D'Amato, President tal-Kumitat, ippresediet.

PREŻENTI

L-Onor.

L-Onor.

Marie Louise Coleiro ma kenitx preżenti minħabba impenji oħra fil-Parlament.

Preżenti wkoll kien hemm l-Onor.

Louis Galea, Ministru ta' l-Edukazzjoni.

L-Iskrivana qalet it-talba.

Il-Kumitat stieden lil Mr Peter Kinsella li nġab Malta mill-Management Efficiency Unit b'konnessjoni mat-tħejjija ta' rapport dwar housing għal persuni b'diżabilita', jieħu parti fil-laqgħa ħalli jipparteċipa fid-diskussjoni.

Mistieden miegħu kien hemm is-Sur Joe Camilleri u s-Sur Alfred Bezzina, Chairman u Executive Director tal-Kummissjoni Nazzjoni Persuni B'Diżabilita' rispettivament, Ms Marisa Micallef Leyson u s-Sur Victor Sciberras Grioli Chairperson u General Manager ta' l-Awtorita' tad-Djar rispettivament, Ms Sue Vella mill-Management Efficiency Unit u s-Sur Edgar Galea Curmi advisor tal-Kummissjoni Nazzjonali Persuni B'Diżabilita'.

Fid-9.10 p.m. il-Kumitat aġġorna għal nhar l-Erbgħa, 18 ta' Novembru, 1998 fis-6.30 p.m. b'din l-aġenda:-

Kif għandhom ikunu strutturati l-laqgħat tal-Kumitat dwar l-Affarijiet Soċjali; u

GĦALL-ISKRIVAN TAL-KAMRA

CHAIRPERSON TAL-KUMITAT


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 2

It-Tnejn, 16 ta' Novembru 1998, fil-5.30 p.m.

Mr Speaker, President tal-Kumitat Permanenti dwar ix-Xogħol tal-Kamra, javża li l-laqgħa Nru. 2 tal-Kumitat se ssir it-Tnejn, 16 ta' Novembru 1998, fil-5.30 p.m. fil-Kamra tal-Kumitati fil-Palazz il-Belt.

13 ta' Novembru 1998 SKRIVAN TAL-KAMRA


LAQGĦA NRU.

It-Tnejn, 16 ta' Novembru, 1998

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fis-

L-iSpeaker, l-Onor Anton Tabone, ippresjeda.

PREŻENTI

Il-Ministru għall-Politika Soċjali u Kap tal-Kamra l-Onor.

L-Onor George Vella rrimarka li fil-Minuti kellu jitniżżel li l-Kumitat qabel li jkun hemm perjodu minimu ta' sebat ijiem minn meta Abbozz ta' Liġi jasal għand l-Oppożizzjoni u meta jiġi diskuss.

Il-Minuti ta' Laqgħa Nru 1 li saret fit-2 ta' Novembru 1998, kif emendati, kienu konfermati.

L-iSpeaker informa lill-Kumitat li l-Uffiċċju ta' l-iSpeaker kien irċieva l-Ombudsplan għas-sena 1999 li wara li jitqiegħed fuq il-Mejda tal-Kamra, kellu jiġi diskuss mill-Kumitat Permanenti dwar ix-Xogħol tal-Kamra.

Il-Kumitat qabel li d-diskussjoni fuq l-Ombudsplan għas-sena 1999 kellha ssir nhar it-Tnejn, 30 ta' Novembru 1998.

Xogħol tal-Kamra

L-Onor.

Gonzi rrifera għad-diskussjoni fuq ir-ir-riżoluzzjoni dwar fondi speċjali għall-kunsilli lokali li kellha tibda fil-Kamra dakinhar stess u informa lill-Kumitat li din kellha tgħaddi sat-30 ta' Novembru 1998.

L-Onor.

Gonzi indika li l-ħsieb tal-Gvern kien li l-Budget jitressaq fil-25 ta' Novembru u li fil-ġranet ta' wara kien se jgħaddi lill-Oppożizzjoni kopja tal-mozzjonijiet proċedurali li normalment jitressqu bi preparazzjoni għall-Budget.

L-Onor Gonzi informa lill-Kumitat li sadanittant, wara li tagħlaq id-diskussjoni fuq ir-riżoluzzjoni dwar fondi speċjali għall-kunsilli lokali, il-Kamra kellha tgħaddi biex tkompli tiddiskuti fl-istadju tat-Tieni Qari l-Abbozz ta' Liġi li jemenda l-Att dwar is-Sigurta' Soċjali.

Fil-5.58 p.m. il-Kumitat aġġorna għat-30 ta' Novembru fis-6.30 p.m.

SKRIVAN TAL-KAMRA


KUMITATI TAL-KAMRA TAD-DEPUTATI

KUMITAT DWAR L-AFFARIJIET SOĊJALI

AVVIŻ

Laqgħa Nru. 2

L-Erbgħa, 18 ta' Novembru, 1998 fis-6.30 p.m.

L-Onor.

Helen D'Amato, President tal-Kumitat dwar l-Affarijiet Soċjali, tavża li l-Kumitat ser jiltaqa' nhar l-Erbgħa, 18 ta' Novembru 1998 fis-6.30 p.m. fil-Kamra tal-Kumitati fil-Palazz il-Belt b'din l-aġenda:-

Kif għandhom ikunu strutturati l-laqgħat tal-Kumitat dwar l-Affarijiet Soċjali.

Diskussjoni dwar regolamenti għaż-żamma ta' discos u parties.

13 ta' Novembru 1998 SKRIVAN TAL-KAMRA